Assoċjazzjoni Volontarji Lourdes em Leħen il-Konfraternità tal-Beata Verġni Immakulata ta' Lourdes, Qrendi Il-poplu Malti kollu għandu l-belt ta' Lourdes għal qalbu speċjalment dawk ħutna il-morda li f'dan il-post qaddis ifittxu s-serħan u l-paċi materjali u spiritwali. Il-mirakli li saru f'Lourdes; kif ukoll id-devozzjoni li hemm lejn il-Madonna għenu biex dan il-post isir popolari mhux biss mal-morda iżda ma' kull min jixtieq jagħmel esperjenza ta' fidi Marjana. L-Assoċjazzjoni Volontarji Lourdes twaqqfet sabiex torganizza pellegrinaġġi għal morda, biex dawn ikollhom l-opportunità jersqu f'ħdan il-Madonna fl-għar ta' Massabielle. L-għan aħħari tal-Assoċjazzjoni hu li kull sena, lejn l-aħħar t'Awwissu, norganizzaw pellegrinaġġ fejn il-marid u l-ħtiġijiet tiegħu ikunu fiċ-ċentru tal-ħidma kollha tagħna. Peress li l-Assoċjazzjoni tgħin lil min ma jkunx jista' jħallas għal vjaġġ minn butu, ikollna bżonn l-għajnuna fil-forma ta' donazzjonijiet mill-benefatturi tagħna. L-Assoċjazzjoni tikkonsisti fi grupp ta' helpers ta' kull età li joffru l-ħin tagħhom sabiex waqt il-ħamest ijiem tal- pellegrinaġġ f'Lourdes jassistu l-morda b'mod individwali. Kull helper ikollu assenjat miegħu jew magħha marid li jrid jieħu ħsieb matul il-vjaġġ. L-għan hu li anke l-familjari jieħdu ftit tal-mistrieħ waqt il-pellegrinaġġ. Naturalment, ikollna wkoll tim mediku b'tobba, infermiera u spiżjara li jakkumpanjaw il-pellegrinaġġ. Jittella' wkoll apparat mediku skont il-bżonn, ikluż ossiġnu u magni tad- dijaliżi tal-kliewi fejn għal dan isiru wkoll l-arranġamenti meħtieġa maċ-ċentru tad-dijaliżi f'Lourdes. Il-programm ġewwa Lourdes ikun iffukat fuq l-attivitajiet reliġjużi fejn bħala grupp nattendu għall-funzjonijiet li s-santwarju ta' Lourdes huwa magħruf ħafna għalihom, fosthom l-Aux Flambeaux ta' filgħaxija, il-quddiesa internazzjonali, il-banjijiet kif ukoll il-purċissjoni ewkaristika. Il-grupp jaħseb ukoll sabiex jorganizza quddiesa u rużarju kuljum bil-Malti bil-qofol tal-pellegrinaġġ jintlaħaq fil-grotta fejn dehret il-Madonna fejn issir quddiesa bil-Malti animata mill-Assoċjazzjoni. Il-programm jinkludi wkoll ħin liberu kif ukoll attivitajiet oħra fosthom festin. L-Assoċjazzjoni Volontarji Lourdes temmen ħafna fil- kunċett li kull marid ikollu helper assenjat miegħu kif ukoll li l-grupp kollu jorqod f'lukanda waħda sabiex jinħass is-sens komunitarju. Din is-sena l-pellegrinaġġ se jsir bejn it-28 t'Awwissu u t-2 ta' Settembru u se jkun qed jitmexxa mill-Isqof Awżiljarju Mons. Charles Scicluna. Għal aktar informazzjoni jew min jixtieq jagħmel xi donazzjoni huwa mitlub iżur il-website tagħna www.avlourdes.com jew iċempel fuq 99477537. Lura għall-istat oriġinali 72). ReCoop Ltd għadha kemm lestiet ir-restawr ta' tliet gandlieri minquxa fl-injam u ndurati bil-fidda. Dawn il- gandlieri jagħmlu parti minn sett akbar li jżejnu l-artal maġġur tal-knisja ta' Santa Marija tal-Qrendi fil-Festa tal-Madonna ta' Lourdes. Fil-fatt dawn il-gandlieri minquxa fl-injam huma parti minn sett ta' tnax-il gandlier li tlieta minnhom kienu restawrati minn ReCoop fil-bidu tas-sena li għaddiet. Il- gandlieri ta' stil barokk imorru lura għas-seklu 18 u huma fost l-isbaħ biċċiet dekorattivi ta' arti ta' dan is-seklu. Sfortunatament dawn il-gandlieri kienu fi stat ħażin ħafna ta' preservazzjoni u kien jeħtiġilhom attenzjoni mmedjata sabiex tkun evitata iżjed ħsara. Kellhom ħsara strutturali kbira bħal qsim estensiv u ħsara fis-saffi ta' tħejjija ta' fuq u l-indurar. Matul is-snin il-partijiet ta' fuq ġarrbu telf estensiv. L-indurar estetiku tal-wiċċ kważi ntilef għalkollox minħabba s-saffi ħoxnin ta' ħmieġ u trab li nġabar fuq l-induratura, kif ukoll minħabba l-fdalijiet ta' biċċiet ta' xemgħa ħoxna li akkumulat fuqhom matul iż-żmien. Uħud mill-gandlieri kellhom partijiet neqsin li kellhom jerġgħu jsiru mill-ġdid. Qabel seta' jibda l-intervent ta' restawr, il-gandlieri kollha ġew dokumentati fotografikament. Id-dokumentazzjoni kienet tikkonsisti f'fotografija diġitali taħt dawl iffiltrat. Dawn it- testijiet fiżiċi għenu lit-tim ta' ReCoop biex jidentifika kull preżenza ta' materjal barrani li seta' kien hemm fuq l-indurar originali u għen biex ikun applikat l-aħjar trattament possibbli. It-trattament beda bid-disinfestazzjoni tal-gandlieri biex ikun aċċertat li s-susa tiġi meqruda għal kollox. It-trattament li sar immedjatament wara kien l-infurzar tal-qafas tal-injam. Dan sar biex tkun imsaħħa l-istruttura kollha tal-gandlieri. Biex ikun evitat xi qsim u jkunu msaħħa l-partijiet neqsin, kienu kkonsolidati s-saffi ta' fuq, dan għen biex tissaħħaħ ir- rabta bejn is-sapport tal-injam u s-saff preparatorju. Il-fdal oħxon u l-qtar tax-xemgħa kien imnaddaf b'mod mekkaniku minn fuq il-wiċċ indurat bil-fidda. Dan kellu jsir b'mod attent ħalli ma jintmessx l-indurar oriġinali. Imbagħad saru testijiet fuq it-tindif tal-indurar. Dawn it-testijiet għenu biex ikun magħżul l-aħjar u l-iżjed prodott sikur ta' tindif biex jitneħħew is-saffi eċċessivi ta' ħmieġ. Fl-aħħar reġgħet saret rikostruzzjoni tal-biċċiet neqsin billi kienet osservata kemm jista' jkun it-teknika oriġinali. It-trattament tlesta bil-proċess aħħari ta' integrazzjoni. Il-biċċiet neqsin fis-saffi ta' fuq kienu mimlijin b'kolla tal- annimali u ġibs fin minn Bolonja li għenu biex jerġa' joħroġ wiċċ lixx. L-indurar sar b' karti tal-fidda pur fejn hawn kienet użata t-teknika oriġinali bbażata fuq l-ilma. Din it-teknika ġiet applikata fil-partijiet neqsin kollha. Fl-aħħar il-gandlieri ngħataw dehra antika li tmur mal-ambjent oriġinali tal- madwar. Matul il-proċess kollu ta' restawr u konservazzjoni, saret enfasi speċjali fuq il-kunċett ta' riversibbiltà u għall- preservazzjoni tal-materjal oriġinali. Bil-proġett mahdum apposta permezz ta' metodoloġija xjentifika, il-glorja estetika tal-gandlieri kienet irkuprata filwaqt li l-istabbiltà strutturali tagħhom reġgħet ġiet re-stabbilità u preservata. , NI iĊ a A Leħen il-Konfraternità tal-Beata Verġni Immakulata ta' Lourdes, Qrendi p A ħax